SET ปิดเช้าวูบ 9 จุด หลัง Valuation ตึงตัว-เงินทุนไหลออก โบรกฯแนะกลยุทธ์เทรดสั้น-กลาง-ยาว
SET ปิดเช้าวูบ 9 จุด หลัง Valuation ตึงตัว-เงินทุนไหลออก โบรกฯแนะกลยุทธ์เทรดสั้น-กลาง-ยาว โดยดัชนีช่วงเช้าปิดที่ระดับ 1,459.27 จุด ลดลง 9.24 จุด หรือ 0.63% มูลค่าการซื้อขาย 4.6 หมื่นล้านบาท
29 ม.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,459.27 จุด ลดลง 9.24 จุด หรือ 0.63% มูลค่าการซื้อขาย 4.6 หมื่นล้านบาท 
10 หุ้นกดดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้แกว่งตัวผันผวน โดยช่วงเช้าสามารถรีบาวด์ได้ในช่วงสั้นๆ ก่อนปรับตัวลง เป็นไปตามทิศทางตลาดหุ้นต่างประเทศที่ปรับตัวลง จาก Valuation ที่ตึงตัว และเงินทุนไหลออกเข้าสู่พันธบัตร รวมถึงถือครองสกุลเงินดอลลาร์มากขึ้น ขณะที่ปัจจัยในประเทศมองว่านักลงทุนส่วนใหญ่รับปัจจัยบวกการการที่ศูนย์บริหารสถานการโควิด-19 (ศบค.) ผ่อนคลายมาตรการล็อกดาวน์ในพื้นที่ต่าง ๆ ไปก่อนหน้านี้แล้ว จึงไม่ได้มีผลต่อดัชนีวันนี้มากนัก
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯ น่าจะยังคงผันผวนต่อ ให้แนวรับไว้ที่ 1,450-1,460 จุด และแนวต้านที่ 1,480 จุด แนะการลงทุนระยะสั้นเทรดหุ้นที่มีผลการดำเนินงานในไตรมาส 4/63 แข็งแรง ส่วนระยะกลาง-ยาวเข้าซื้อสะสมบริเวณแนวรับดังกล่าว
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย   2,017.96 ล้านบาท  ปิดที่ 126.00 บาท เพิ่มขึ้น 3.50 บาท
PTTEP มูลค่าการซื้อขาย   1,634.78 ล้านบาท  ปิดที่ 104.00 บาท  ลดลง 4.00 บาท
EA    มูลค่าการซื้อขาย   1,549.03 ล้านบาท  ปิดที่  63.50 บาท  ราคาไม่เปลี่ยนแปลง
PTT   มูลค่าการซื้อขาย   1,247.96 ล้านบาท  ปิดที่  38.25 บาท  ลดลง 0.25 บาท
GPSC  มูลค่าการซื้อขาย   1,168.96 ล้านบาท  ปิดที่  77.50 บาท  ลดลง 0.50 บาท